[{"text_idx": "#000002", "text": "La komencaj kulturkronikaj informoj koncernas la distingon de la pola teatra kaj opera reg\u0302isoro per Ora Leono de la Venecia Bienalo; la someran Omag\u0302festivalon al la pola filmreg\u0302isoro Krzysztof Kies\u0301lowski. La nunsemajna felietono pri koninda Pollando kondukas nin al la loko Inwa\u0142d en la suda Pollando kun multaj vizitindaj parkoj, i.a. G\u0302ardeno de Johano Pau\u0306lo la 2-a en kiu lia bildo, la Baziliko de S-ta Petro en Vatikano kaj Baziliko de la Plej Sankta Maria-Virgulino en Wadowice estis kreita el 20 mil plantoj kaj floroj. La programinforma foto el la reto prezentas tiun c\u0302i bildon. Hodiau\u0306 nia E-komunuma segmento estas aparte ampleksa. Ni informas pri la plano de UEA kampanji c\u0302e Unesko por Internacia E-Tago (); pri reta seminario dedic\u0302ita al Esperanto kaj Interreta Komunikado sekvebla per UEAviva; pri la nunjara eldono favore al Biblioteka Apogo de la geedzoj Bachrich (, kopie al ). Muzike ni memorigas fragmente la kanzonon de Kajto \u201eKara amato de mi\u201d el la KD \u201eDuope\u201d. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. La tuta elsendo (kaj la pli fruaj) estos baldau\u0306 au\u0306debla en jutubo: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000004", "text": "Retpos\u0302tadreso ne estos publikigita. Devigaj kampoj estas markitaj per *"}]